قررت اختار كلمة جندر
أيوه
عشان لما كنت صغيرة لما كنت مراهقة
أنا كنت بنت شقية
كنت بتمنى ابقى ولد عشان ابقى زي أخويا
عشان يكون عندي صحاب برة والعب مع صحابي برة البيت وكده
وعندي صراع داخلي أنا بحب كوني بنت
بس عايزة اعمل اللي أخويا بيعمله
لما كنت... لما كبرت
ويكون عندي خبرة واعرف أنا مين
وايه اللي حواليا
قريت أكتر عن النسوية والولاد والبنات والجنسانية
وعرفت كلمة جندر
أو مرة كانت حاجة غريبة
كانت حاجة تلخبط
طيب، هو إيه معنى الجندر؟
هل هي نفس الحاجة أن الواحد يتولد بنت أو ولد أو راجل أو أنثى أو ذكر
بعد كده عرفت أنه مختلف عن الجنس
فأنا أنثى
بس يمكن يكون عندي ممارسات زي الجندر التاني
والجندر حاجة سلسة
الحاجة اللي
هما... أمي كانت بتقوللي أني زي أخويا
والمفروض أكون ولد مش بنت
عشان... أنا طموحة
عايزة... أسافر حول العالم
والعب رياضة صعبة وعنيفة
و... وعندي شخصيتي المستقلة
زي ما يكون لو عايزة أكون بنت كويسة ما يكونش عندي شخصية
حاجة تلخبط
ويعني... في أوقات كتيرة كان عندي صعوبة أني اوصل لأهدافي
ومش عارفة اوصل للي عايزة بسرعة
عشان أنا بنت
يعني مثلا أخويا ممثل
وبدأ التمثيل المسرحي من وهو عنده ١٨ سنة تقريبا
هو أكبر مني
ومن الأول كنت عايزة ابقى كاتبة ومخرجة سينما والمجال ده
بس عارفة عدم المساواه دي بين الجندرين
في نفس الأسرة اللي
هو يقدر... ب
بتمثل و... يمكن شكلها حاجات صغيرة و حاجات يومية
بس حاجة مهمة جدا بالنسبة لي
يعني هو ممكن يتأخر بليل وأنا لأ
مش بسبب عيلتي بس
أمي متفتحة جدا
بالمقارنة مع الأمهات المصريات التانية
بس هي بتخاف وهي عارفة أن الشوارع خطر
وما ينفعش تخرجي وترجعي البيت متأخر
وهي عندها حق بس هي حاجة في بنا المجتمع، عارفة؟
فهو... أخويا يقدر يروح ويبقى عنده صحاب
ويروح مواقع وبروفات بليل متأخر
يقدر يتعلم أسرع مني يقدر يكتسب خبرة
عنده فرص أكتر مني عشان أنا ما عنديش الحق في حرية الحركة والتنقل
أنا محبوسة بسبب الحاجات الاجتماعية المحافظة
اللي... يعني
وبتهدد وجودي في الفضاء العام
عشان الستات مكرسين نفسهم ومحبوسين في الفضاء الخاص والشخصي بس
يعني جدتي كانت بتقولي لو عايزة تسيبي البلد، لازم تبقى متجوزة الأول
عشان تبقي ست مش بنت عذراء
مش عارفة ليه مش عارفة إيه العلاقة
تكوني عذاء ولا لأ عشان يكون ليكي حق السفر